《小重山 题东川》
清代·陈如纶

绿涨粼粼接碧空，可人鱼鸟境、著闲翁。蓬莱只在海山东，烟霞迥、杖履任从容。

无分学屠龙，有时移短棹、泛春风。归来篷底夕阳红，同酒伴、烂醉水云中。

作者简介：陈如纶（1499—1552），字德宣，号午江、二余。江苏太仓人。嘉靖十一年（1532）进士。知侯官县，摘奸发伏，有能名，累官至福建布政使参议，所至以清介著称。如纶之文，初稿本有十卷尽毁于火；其子谦亨又为搜求残剩，辑为《冰玉堂缀逸稿》二卷，又有诗集《兰舟漫稿》一卷及诗余《二余词》一卷，均《四库总目》并传于世。